《间居杂诗 其二》
清代·陈光绪

大夫三月葬，士则仅逾月。县封有定期，著为春秋律。

今人惑堪舆，选地葬无日。野厝苦寒暑，屋殡防嘻出。

日久家或落，窀穸赀已竭。郭璞造葬书，但求妥骸骨。

藉以博富贵，儿罪岂容发。棺彗未入土，譬如居无室。

死不如速朽，圣言有为发。

作者简介：陈光绪（1788-1855）字子修，号石生，浙江会稽人，道光十三年(1833)进士，官至山东武定同知。著有《拜石山巢诗抄》四卷。